armvectores/hy_wikipedia_2023 huggingface dataset:
Հայկական աղ

Հայկական աղ (salarmenicum), այլալեզու և հայերեն ալքիմիական ձեռագրերում հանդիպող արտահայտություն։ Որոշ ալքիմիկոսներ (Ջաբիր, Վ․ Վալենտինիուս, Ի․ Հոլանդ), հայկական աղը համարել են «փիլիսոփաների արևը», այն նուրբ ոգին, առանց որի անհնար է պատրաստել անմահության էլիքսիրը։
Տարբեր հեղինակներ հայկական աղ են անվանել սովորական կերակրի աղը, անուշադրը, պաղլեղը, մալաքիտը, լազուրիտը և այլ նյութեր, որոնք հավանաբար արտահանվում էին Հայաստանից։
Հայկական ձեռագրերում հանդիպում է նաև հայատառ սալարմենիկում ձևը։ Չի բացառվում նաև, որ վերջինս «սալամոնիակում» բառի աղավաղված ձևն է (սալամոնիակում-սալարմոնիակում-սալարմենիակում)։
Ծովխաթուն

Ծովխաթուն, հայկական իգական անուն։ Առաջացել է հայերեն Ծով անունից և խաթուն՝ «տիկին» բառից։ Հիշատակվել է մեկ անգամ անթվական մի հիշատակարանում։


== Ծանոթագրություններ ==
Նիսի աստղադիտարան

Նիսի աստղադիտարան (ֆր.՝ Observatoire de Nice, կոդը` "020"), գտնվում է Նիցցայում, Ֆրանսիա Մոնտ Գրոս բլուրի գագաթին։ Աստղադիտարանի շինարարությունը սկսվել է 1879 թ. բանկիր Ռաֆաել Բիշոֆայմի (ֆր.՝ Raphaël Bischoffsheim) միջոցներով։ Ճարտարապետներն էին Շարլ Գարնյեն և Գյուստավ Էյֆելը, ով նախագծել էր գլխավոր գմբեթը։ 76-սանտիմետրանոց ռեֆրակտոր աստղադիտակը տեղադրվել է աստղադիտարանում 1888 թ., և այն ժամանակ հանդիսանում էր աշխարհի ամենամեծ աստղադիտակը։ Այս նվաճումը գերազանցվեց մեկ տարի անց Լիկի աստղադիտարանում (անգլ.՝ Lick Observatory) տեղակայված 36-դյույմանոց (91 սանտիմետր) աստղադիտակի տեղադրումով։

Որպես գիտական հաստատություն աստղադիտարանը երկար չի գոյություն ունեցել, և միավորվել է CERGA (ֆր.՝ Centre de recherches en géodynamique et astrométrie) Գեոդինամիկայի և աստղաչափության հետազոտական կենտրոնի հետ 1988 թվականին, և կազմեցին Փիրուզագույն ափի աստղադիտարանը (ֆր.՝ Observatoire de la Côte d'Azur)։


== Տես նաև ==
OCA-DLR աստերոիդային դիտարկումների ծրագիր
Աստղադիտարաններ


== Ծանոթագրություններ ==


== Արտաքին հղումներ ==
Աստղադիտարանի պաշտոնական կայք Archived 2007-12-03 at the Wayback Machine.
աստղադիտարանի պատմությունը
Կոկոտաուրի

Կոկոտաուրի (վրաց.՝ კოკოტაური), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 545 մարդ։


== Ծանոթագրություններ ==
Մերս լե Բեն

Մերս լե Բեն (ֆր.՝  Mers-les-Bains), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 3530 մարդ, բնակչության խտությունը` 654.92 մարդ/կմ²։ Բնակավայրը զբաղեցնում է 5.39 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հյուսիս-արևմուտք, Ամյեն քաղաքից 70 կմ արևմուտք։


== Բնակչություն ==


== Տնտեսություն ==
2010 թվականին ուներ 1781 աշխատունակ (15-64 տարեկան)  բնակիչ, որոնցից ակտիվ էին 1113-ը, իսկ ոչ ակտիվները` 668։ Ակտիվության ցուցանիշը կազմում է 62,5 %։ 1113 աշխատունակ մարդկանցից աշխատել է 878 անձ (471 տղամարդ և 407 կին)։ Գործազուրկ են եղել 235 անձ (134 տղամարդ և 101 կին)։ 668 անաշխատունակներից 102-ը եղել են աշակերտներ կամ ուսանողներ, 323-ը` թոշակառուներ, իսկ 243-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պողոս-Պետրոս (բալլադ)

Պողոս-Պետրոս, բալլադ որը գրել է Հովհաննես Թումանյանը։ Բալլադի ծագումը ժողովրդական է։


== Պատմություն ==
Բալլադի սյուժեն Թումանյանը լսել է Շուլավերում։ Այդ մասին վկայել է Մովսես Միրզոյանը` 1936 թվականի մարտի 23-ին Նվարդ Թումանյանին ուղղված նամակում։ Նամակից իմանում ենք, որ լեգենդը Թումանյանին պատմել է Միրզոյանի ավագ եղբայրը` Բաղդասարը։ Նամակագիրը մեջբերում է նաև բալլադի ժողովրդական տարբերակը և հավելում, որ Թումանյանը սյուժեն մշակելից բազմաթիվ փոփոխություններ է կատարել։
Ըստ Ա. Ինճիկյանի ենթադրության` «բանաստեղծը ունեցել է մեզ անծանոթ տարբերակ ևս»։
Բալլադը գրվել է 1898 թվականին։ Այդ մասին տեղեկություններ կան Թումանյանի նամակում, որը նա 1898 թվականի օգոստոսին Շուլավերից ուղրկել է Արիստակես Զարգարյանին։ Այստեղ հեղինակը «Պողոս-Պետրոսի» և «Անիծած հարսի» մասին գրում է. «Այստեղ կամաց-կամաց էլ պարապում եմ-մի քանի բան եմ գրել, որոնցից երկուսը ժողովրդական բաներ են, որ դուք կհավանեք։»
Ինքնագիրը մեզ չի հասել։
Ե. Չարենցի անվան գրականության և արվեստի թանգարանի Թումանյանի ֆոնդում պահվում է Բաքվում տպագրված բանաստեղծությունների ժողովածու հեղինակի սեփական օրինակը, որտեղ նա մեկ ուղղում է կատարել։


== Սյուժե ==
Մի գյուղում ապրում էին երկու փոքրիկ որբ եղբայրներ` Պողոսը և Պետրոսը։ Մի անգամ նրանց խորթ մայրը զայրանում է նրանց վրա և ուղարկում է հորթերն արածացնելու։ Հորթերը փախչում են դեպի անտառ։ Եղբայրները, որքան էլ փնտրում են, չեն կարողանում գտնել հորթերին։ Լացելով հետ են վերադառնում, խորթ մորը պատմում են եղելությունը։ Խորթ մայրը բարկանում է, անիծում է նրանց և գիշերով ուղարկում անտառ` կորցրածը հետ բերելու։ Սոված ու հոգնած երեխաներն աստծուց խնդրում են իրենց թռչուններ դարձնել։ Աստված կատարում է նրանց ցանկությունը, և ըստ ավանդության, այդ օրվանից մինչև այսօր մանուկները փնտրում են կորցրած հորթերին։


== Տպագրություն ==
Առաջին անգամ տպագրվել է Թիֆլիսի Բանաստեղծությունների ժողովածուի 64-67 էջէրում, դրանից հետո` Թիֆլիսում տպագրված լեգենդների ժողովածուի 20-23 էջերում, Բաքվում տպված բանաստեղծությունների ժողովածուի 83-86 էջերում, Կ. Պոլսի բանաստեղծությունների ժողովածուի 87-90 էջերում, Երկերի ժողովածուի առաջին հատորի 285-287 էջերում։


== Ծանոթագրություններ ==
Դար-Նադեժդա

Դար-Նադեժդա (ուկրաիներեն՝ Дар-Надежда), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1920 թվականին։
2001 թվականի տվյալներով Դար-Նադեժդա գյուղում բնակվում էր 313 մարդ։ Բնակավայրը զբաղեցնում է 0,59 կմ² տարածք։ Բնակչության խտությունը կազմում էր 530,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կառլո Լուկանով

Կառլո Լուկանով (բուլղար․՝ Карло Тодоров Луканов, նոյեմբերի 1, 1897(1897-11-01), Պլևեն, Բուլղարիա - հուլիսի 15, 1982(1982-07-15), Սոֆիա, Բուլղարիա), բուլղար քաղաքական գործիչ և դիվանագետ, Բուլղարիայի կոմունիստական կուսակցության անդամ, 1956 թվականի օգոստոսի 11-ից մինչև 1962 թվականի նոյեմբերի 27-ը եղել է Բուլղարիայի արտաքին գործերի նախարար։ Բուլղարիայի հերոս։ Բուլղարական քաղաքական գործիչների ընտանիքի անդամ՝ Տոդոր Լուկանովի որդի, Անդրեյ Լուկանովի՝ Բուլղարիայի 1990 թվականի վարչապետի հայր։


== Կենսագրություն ==
Կառլո Լուկանովը ծնվել է 1897 թվականի նոյեմբերի 1-ին Պլևենում՝ ակտիվ սոցիալ-ժողովրդավար Տոդոր Լուկանովի ընտանիքում։ 1917 թվականին ընդունվել է Բուլղարիայի բանվորական սոցիալ-ժողովրդավարական կուսակցություն, որը հետագայում անվանափոխվել է Բուլղարիայի կոմունիստական կուսակցության։ Այդ ժամանակ ավարտել է Պահեստային սպաների դպրոցը և 26-րդ հրետանային գնդի կազմում մասնակցել է Առաջին համաշխարհային պատերազմին։
1921 թվականին ավարտել է Սոֆիայի համալսարանի իրավաբանական ֆակուլտետը, որից հետո Պլևենում փաստաբան է աշխատել։ 1925 թվականին Սուրբ Շաբաթի մայր տաճարի վրա հարձակումից հետո դատապարտվել է չորս և կես տարի ազատազրկության, բայց 1926 թվականին ներում է շնորհվել։ Որոշ ժամանակ անց Լուկանովն ուղևորվել է Խորհրդային Միություն, որտեղ աշխատել է շինարարական ընկերությունում։ 1927 թվականից մինչև 1944 թվականը եղել է Խորհրդային Միության կոմունիստական կուսակցությունում։ 1936 թվականին տեղափոխվել է Իսպանիա, որտեղ գտնվել է մինչև 1939 թվականը և Ինտերնացիոնալ բրիգադների կազմում զբաղեցրել է ղեկավար պաշտոններ, որոնք քաղաքացիական պատերազմի ընթացքում պահպանում էին հանրապետական կառավարությունը։ Պատերազմից հետո տեղափոխվել է Մոսկվա և աշխատել Կոմունիստական ինտերնացիոնալում, իսկ 1941 թվականից՝ «Խրիստո Բոտև» բուլղարալեզու ռադիոկայանում։
1944 թվականի սեպտեմբերի 9-ի հեղաշրջումից հետո Կառլո Լուկանովը վերադարձել է Բուլղարիա և դարձել Բուլղարական ռադիոյի տնօրեն։ Հետագայում նա նախագահի տեղակալ է աշխատել Պլանավորման պետական կոմիտեում (1947-1949), նախագահ՝ Գիտության, արվեստի և մշակույթի կոմիտեում (1949), նախագահ՝ Պլանավորման պետական կոմիտեում (1949-1952) և նախագահի տեղակալ՝ Նախարարների խորհրդում (1952-1954)։
1954 թվականին Լուկանովն ընտրվել է Բուլղարիայի կոմունիստական կուսակցության կենտրոնական կոմիտեի անդամ, որում մնացել է մինչև իր մահը։ 1954 թվականից մինչև 1956 թվականը ԽՍՀՄ-ում, Մոնղոլիայում և Ֆինլանդիայում եղել է Բուլղարիայի դեսպան։ Արդյունքում վերադարձել է Բուլղարիա և Անտոն Յուգովի կառավարությունում եղել արտաքին գործերի նախարար (1956-1962), իսկ 1956 թվականից մինչև 1957 թվականը եղել է Նախարարների խորհրդի նախագահի տեղակալ։ Կառավարությունում աշխատելուց ազատումից հետո Շվեյցարիայում դարձել է Բուլղարիայի դեսպան (1963-1966)։
Կառլո Լուկանովը մահացել է 1982 թվականի հուլիսի 15-ին Սոֆիայում՝ 84 տարեկան հասակում։


== Ծանոթագրություններ ==


== Գրականություն ==
Ташев, Ташо. Министрите на България 1879—1999. — София: АИ «Проф. Марин Дринов» / Изд. МО, 1999. — ISBN 978-954-430-603-8 / 978-954-509-191-9.


== Արտաքին հղումներ ==
Полицейско досие, на сайта на Държавна агенция „Архиви“.
Հիդրոքինոն

Հիդրոքինոն, պ-հ լուկօքսիբենզոլ, C6H4 (OH)2, անգույն բյուրեղային նյութ է, հալման ջերմաստիճանը՝ 170,3 °C, խտությունը՝ 1358 կգ/մ³։ Լավ է լուծվում սպիրտում, եթերում, վատ՝ բենզոլում։ 100 գ ջրում լուծվում Է 5,7 գ (15 °C)։ Ուժեղ վերականգնիչ է։ Ստանում են քինոնը վերականգնելով և այլ եղանակներով։ Օգտագործվում է լուսանկարչության մեջ, վերլուծական քիմիայում։ Հիդրոքնոն պոլիմերման արգելակիչ է և շատ ներկանյութերի ստացման ելանյութ։ Առաջինն ստացել է գերմանացի քիմիկոս Ֆ. Վյուերը, 1844 թվականին։
(6048) 1991 UC1

(6048) 1991 UC1, աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 18-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,599557 ա. մ., առավելագույնը մոտենում է 2,5623 ա. մ. հեռավորության վրա և հեռանում 2,6368 ա. մ.։ Արեգակի շուրջ մեկ ամբողջական պտույտ է կատարում 1530,9 երկրային օրվա ընթացքում, իր ուղեծրով շարժվելով միջինում 0,235155 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6048) 1991 UC1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սինկուլիմա

Սինկուլիմա (ռուս.՝ Сынкулима), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Հյուսիսային Կելտմա գետի ձախ ափին՝ 4 կմ հեռավորության վրա։ Գետի երկարությունը կազմում է 10 կմ, ջրհավաք ավազանը՝ 86 կմ2։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000016040
Կոդը ըստ հիդրոլոգիական հետազոտության (ՌԴ) — 103001604
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Բոլշայա Չեռնիգովկայի շրջան (Սամարայի մարզ)

Բոլշայա Չեռնիգովկայի շրջան (ռուս.՝ Большечерниговский район), մունիցիպալ շրջան Ռուսաստանի Դաշնության Սամարայի մարզում։
Ստեղծվել է 1935 թվականին։ Վարչական կենտրոնը՝ Բոլշայա Չեռնիգովկա։


== Աշխարհագրություն ==
Շրջանի տարածքի մակերեսը կազմում է 2980 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 18281 մարդ։ Բնակչության խտությունը կազմում էր 6,13 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
NBA բոլոր աստղերի խաղ

NBA բոլոր աստղերի խաղ, ցուցադրական խաղ, որը տեղի է ունենում տարին մեկ անգամ։ Այդ խաղում NBA-ի Արևելյան կոնֆերենցիայի աստղային խաղացողները մրցելու են Արևմտյան կոնֆերենցիաի աստղային խաղացողների դեմ։ Առաջին անգամ տեղի է ունեցել Բոստոն Գարդենում 1951 թվականի մարտի 2-ին։
Առաջին կազմը որոշվում է երկրպագունների քվեարկությամբ այն ժամանակահատվածում մինչև գլխավոր մարզիչները կորոշեն փոխարինողներին, բայց մարզիչները չեն կարող քվեարկել իրենց խաղացողների օգտին։ Եթե ընտրված անձը վնասվածք ունի, ապա նա չի միանա կազմին և NBA-ի լիազորները կորոշեն փոխնորդներին։
Գլխավոր մարզիչը այն թիմի, որի ցուցանիշները լավագույն են ընտրվում է համապատասխան կոնֆերենցիայի մարզիչ։ Չնայած մարզիչների ցուցանիշներին երկու հաջորդող սեզոնների ժամանակ նա չի կարող ընտրվել NBA բոլոր աստղերի խաղի մարզիչ։ Հայտնի է, որպես "Ռայլի կանոն" դա կապված է նրա հետ, որ նախկին Լոս Անջելես Լեյքերսի մարզիչ Պետ Ռայլին իր թիմով հաղթել է այնքան շատ, որ իրավունք է ստացել մարզել արևելյան թիմը ինը տարի շարունակ։


== NBA բոլոր աստղերի խաղի արդյունքները ==
(2885) Պալվա

(2885) Պալվա (անգլ.՝ Palva), աստերոիդ աստերոիդների հիմնական գոտում։ Հայտնաբերվել է 1939 թվականի հոկտեմբերի 7-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,237666 ա. մ., առավելագույնը մոտենում է 1,803 ա. մ. հեռավորության վրա և հեռանում 2,6723 ա. մ.։ Արեգակի շուրջ մեկ ամբողջական պտույտ է կատարում 1222,62 երկրային օրվա ընթացքում, իր ուղեծրով շարժվելով միջինում 0,29445 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2885) Պալվա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դավիթ Ռոստոմյանի լուսանկարչական տուն

Դավիթ Ռոստոմյանի լուսանկարչական տունը 19-րդ դարի վերջին - 20-րդ դարի սկզբին Բաքվում գործող լուսանկարչական տներից մեկը։
Գտնվել է Կոլյուբակինսակայա փողոցում՝ Տեր-Հովհաննեսյանի տանը ու այդ շրջանում կոչվում էր «Դավիթ Ռոստոմյան. Բաքվի Կենտրոնական Լուսանկարչատուն»։ Հեռախոսը՝ 668։ Լուսանկարչատան ղեկավարը եղել է Բարսեղ Համբարձումի Ռոստոմյանը, ով բազմաթիվ պետական մարմինների կողմից պատվերների արդյունքում համարվում էր Պարսից շահի պալատական լուսանկարիչ։ Լափափոխ շրջանակի վրա նշվում էր. «Դավիթ Ռոստոմյան. Իր Գերազանցություն Պարսից Շահի պալատական լուսանկարիչ»։
Ռոստոմյանը ազգությամբ հայ էր՝ Բաքվում գործող ազգությամբ հայ բազմաթիվ լուսանկարիչներից մեկը։ Նրա եղբայր Բարսեղ Համբարձումի Ռոստոմյանը նույնպես հանրաճանաչ լուսանկարիչ էր Բաքվում։


== Պատմություն ==
Դավիթ Ռոստոմյանը Բաքու է տեղափոխվել Նուխի քաղաքից 1893 թ.-ին՝ հիմնելով իր լուսանկարչական տունը Մարիինսկայա ու Տորգովայա փողոցների խաչմերուկում՝ երկհարկանի առանձնատանը։ Առաջին հարկում աշխատում էին Դավիթի ենթակաները։ Լուսանկարչատանը ընդունում էին պատվերներ, դիմանկարներ էին անում, ընտանեկան լուսանկարներ, վինետկաներ։ Գինը համարվում էր բավական բարձր։ Վերևի հարկում 6 մեծ սենյակներում ապրում էր Դավիթ Ռոստոմյանը, որտեղ և ընդունում էր առավել նշանավոր պատվիրատուներին ու ստեղծում էր նրանց լուսանկարները։
Դավիթ Ռոստոմյանը չափազանց կարճահասակ էր ու ուներ մեծ փոր։ Երբեք ամուսնացած չի եղել։ Հանդիսանում էր պարսկահպատակ ու մտերիմ հարաբերությունների մեջ էր Պարսկաստանի հյուպատոսի հետ։
Իր մոտ ծառայության մեջ էին գտնվում 6-7 երիտասարդ աղջիկ՝ չափազանց գրավիչ արտաքինով։ Մի օր նրանք դաժան կատակ են կազմակերպել ծեր լուսանկարչի համար։ Դավիթ Ռոստոմյանը ուներ սովորություն գինի խմել արծաթազոծ եղջյուրից։ Աղջիկները փոխում են ծերունու եզջյուրը՝ տալով նրան վերջնամասում ծակ ունեցող մեկը։ Հերթական երեկույթի ժամանակ նրանք բացել են անցքը ու գինին թափվել է ծերունու տաբատին։ Զգեստը փոխելու ընթացքում նրանք լուսանկարել են Ռոստոմյանին կիսամերկ՝ երիտասարդ աղջիկներով շրջապատված։ Այդ օրվանից երբ ծերունին բարկանում էր աղջիկների վրա, նրանք սպառնում էին հրապարակել լուսանկարը, ինչը սթափեցնում էր Ռոստոմյանին։


== Պատկերներ ==

		
		
		

		
		
		

		
		
		

		
		
		

		
		


== Ծանոթագրություններ ==


== Արտաքին հղումներ ==
Фотоателье дореволюционные (Баку) Archived 2014-08-04 at the Wayback Machine.
ԽԱՉԱՏՈՒՐ ԴԱԴԱՅԱՆ - ՀԱՅԵՐԸ ԵՎ ԲԱՔՈՒՆ (1850-ական թթ. - 1920 թ.), Երևան 2006, ISBN 99941-961-6-2
Սուխայա Չեմրովկա

Սուխայա Չեմրովկա (ռուս.՝ Сухая Чемровка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չեմրովկա գետի ձախ ափով՝ 63 կմ ձախ հեռավորության վրա։ Գետի երկարությունը 60 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200312115100007729
Հիդրոլոգիական ուսումնասիրությունների կոդը - 115100772
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սան Լուիս դու Կիտունդի

Սան Լուիս դու Կիտունդի (պորտ.՝ São Luís do Quitunde), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Մատա Ալագոանայի գավառի կազմի մեջ։ Բնակչությունը կազմում է 31 647 մարդ՝ 2007 թվականի տվյալներով։ Գրավում է 405,7 կմ2 տարածք։ Տարածքի խտությունը՝ 76,23 մարդ/կմ2։


== Պատմություն ==
Քաղաքը հիմնադրվել է 1892 թվականին։
Դալիգդաշ (լեռնագագաթ)

Դալիգդաշ, լեռնագագաթ Հայաստանի Սյունիքի մարզում, Զանգեզուրի լեռնաշղթայում։ Գտնվում է Վահրավար գյուղից հյուսիս-արևմուտք։ Բարձրությունը՝ 2387 մ։


== Ծանոթագրություններ ==
Տակաակի Կաձիտա

Տակաակի Կաձիտա (ճապ.՝ 梶田 隆章; մարտի 9, 1959(1959-03-09), Հիգաշի Մացույամա Սիթի, Սայտամա, Ճապոնիա), ճապոնացի ֆիզիկոս։ 2015 թվականին նա Ֆիզիկայի Նոբելյան մրցանակը կիսում է Արթուր ՄըքԴոնալդի հետ առ այն, որ նրանք երկուսն էլ բացահայտել են նեյտրինային տատանումները։


== Վաղ և անձնական կյանք ==
Տակաակի Կաձիտան ծնվել է Ճապոնիայի Հիգասիմացույամի քաղաքում, իսկ նրա կինը՝ Միշիկոն, ծնվել է Ճապոնիայի Տոյամա քաղաքում։


== Կարիերա ==

1981 թվականին նա ավարտում է Սայթամի համալսարանը։ 1986 թվականին Տոկիոյի համալսարանում նա ստացել է դեկտորական աստիճան։ Իսկ արդեն 1988 թվականին աշխատել է Տոկիոյի համալսարանին կից տիեզերական ճառագայթների ուսումնասիրման ինստիտուտում (ICRR) (անգլերեն), որտեղ 1992 թվականին ստացել է դոցենտի, իսկ 1999 թվականին պրոֆեսորի կոչումներ։ Այդ թվում նաև, Տակաակին 1999 թվականին ICRR-ում զբաղեցրել է նեյտրինային տատանումների կենտրոնի տնօրենի պաշտոնը։ Արդեն 2015 թվականին Տակաակի Կաձիտան աշխատում է Տոկիոյի համալսարանին կից գտնվող Քավլիի ինստիտուտի տիեզերքի ֆիզիկայի և մաթեմատիկայի բաժիններում (Kavli IPMU) և դառնում տիեզերական ճառագայթների ուսումնասիրման ինստիտուտի տնօրեն (ICRR)։
1988 թվականին Կաձիտայի փորձը ցույց է տվե մյուոնային նեյտրինոների թիվը դեֆիցիտ մթնոլորտային նեյտրինոներում, որը կոչվել է «Մթնոլորտային նեյտրինոների անոմալիաներ»։ Նույն թվականին՝ 1998 թվականին, Սուպեր Կամիոկանդեի գիտափորձի արդյունքում, որտեղ Տակաակի Կաձիտան նույնպես ունի իր սեփական մասնակցությունը, հաստատել է նեյտրինային տատանումների գոյությունը։


== Մրցանակներ ==
Ֆիզիկայի Նոբելյան մրցանակի դափնեկիր։
Կարլսրուեի տեխնոլոգիական ինստիտուտում ստացել է Յուլիսա Վեսսի մրցանակ (2013)
Ասախի մրցանակ (1987)։
Ասախի մրցանակ (1998)։
Վ. Կ. Գ.-ի մրցանակ Ֆիզիկայի ամերիկյան հասարակության կողմից (2002)


== Ծանոթագրություններ ==


== Արտաքին հղումներ ==
Ինֆորմացիա Նոբելյան կոմիտե կայքում (անգլ.)
Անդրեյ Բորիսով Заколебали. Почему за превращения нейтрино присудили Нобелевскую премию по физике // Lenta.Ru, 2015, հոկտեմբերի 6
702

702 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 702 թվականն է, 
VIII դարի 2-րդ տարին։


== Դեպքեր ==


== Ծնունդներ ==


== Մահեր ==
Իրիցթաղ

Իրիցթաղ, գյուղ Արևմտյան Հայաստանում, Բիթլիսի վիլայեթի Գյոզալդարայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լասվա (այլ կիրառումներ)

Լասվա, կարող է վերաբերել՝

Լասվա - գյուղ Էստոնիայի Վիրումաա նահանգի Լասվա շրջանում
Լասվա - շրջան Էստոնիայի Վիրումաա նահանգում
Մայքլ Հենրի դե Յանգ

Մայքլ Հենրի դե Յանգ (Յունգ) (անգլ.՝ Michael Henry de Young; սեպտեմբերի 30, 1849(1849-09-30), Սենթ Լուիս, Միսսուրի, ԱՄՆ - փետրվարի 15, 1925(1925-02-15), Սան Ֆրանցիսկո, Կալիֆոռնիա, ԱՄՆ), ամերիկացի լրագրող և գործարար։
Սան Ֆրանցիսկոյի «Ոսկե դարպասներ» զբոսայգում գտնվող De Young Museum-ի հիմնադիր։


== Կենսագրություն ==
Ծնվել է 1849 թվականի սեպտեմբերի 30-ին Միսսուրի նահանգում՝ Սենթ Լուիսում։ Միշել դե Յանգի և Ամելիա Մորագի որդին է։ Հայրը ոսկերիչ էր և վաճառական, Եվրոպայից ԱՄՆ գաղթած հրեական ընտանիքից էր։ Նրա մայրական պապը՝ Բենջամին Մորանգըը, Նապոլեոնի օրոք Ֆրանսիայի դեսպանն էր Իսպանիայում։
Այնուհետև ընտանիքը տեղափոխվել է Սան Ֆրանցիսկո՝ Կալիֆոռնիա, որտեղ դե Յանգը ավարտել է Heald College-ը։  Ապա Մայքլը եղբոր՝ Շառլի հետ հիմնել Է Daily Dramatic Chronicle թերթը, որի առաջին համարը լույս է տեսել 1865 թվականի հունվարի 16-ին։ Այս թերթը դարձել է ներկայիս San Francisco Chronicle-ի նախակարապետը։  Մի քանի տարի շարունակ Մայքլ դե Յանգը եղել Է «Ասսոշեյթեդ պրես»- ի տնօրենը։
1884 թվականին Մայքլ Դե Յանգին կրակել է գործարար Ադոլֆ Բերնարդ Սփրեքելսը՝ հավանաբար իր հասցեին թերթի բացասական հոդվածի պատճառով, սակայն լրագրողը ողջ է մնացել։ Մայքլ դե Յանգը մահացել է 1925 թվականի փետրվարի 15-ին Սան Ֆրանցիսկոյում և թաղվել Է Կալիֆոռնիայի Սան Մատեո շրջանի Կոլմարի Սուրբ Խաչի կաթոլիկ գերեզմանատանը։


=== Ընտանիք ===
Ամուսնացած էր Քեթրին Դին դե Յանգի հետ (1857-1917), նրանք ունեցել են հինգ երեխա՝ Չարլզ դե Յանգ (1881—1913), Հելեն դե Յանգ (1883-1969), Կոստանս Մարի դե Յանգ (1885—1968), Քաֆլին Իվոն դե Յանգ (1888—1954),  Ֆիլս դե Յանգ (1892—1988).
Մայքլ դե Յանգը ամերիկացի դերասան Մաքս Տիրիոտի նախապապն է։


== Ծանոթագրություններ ==


== Արտաքին հղումներ ==
M. H. de Young Biography (անգլ.)
Michael De Young — Unfinished History (անգլ.)
Դիոկղետիանոս

Գայոս Ավրելիանոս Վալերիանոս Դիոկղետիանոս (լատ.՝ Gaius Aurelius Valerius Diocletianus, դեկտեմբերի 22, 244(0244-12-22), մոտ Salona, Dalmatia, Հռոմեական կայսրություն և Doclea, Podgorica Municipality, Չեռնոգորիա - ոչ վաղ քան դեկտեմբերի 3, 311 և ոչ ուշ քան դեկտեմբերի 3, 316, Սպլիտ, Dalmatia, Հռոմեական կայսրություն), Հռոմեական կայսրության կայսր 284 թ., նոյեմբերի 20-305 թ-ի մայիսի 1։ Դիոկղետիանոսի գահակալմամբ ավարտվում է 3-րդ դարի ճգնաժամը։ Դիոկղետիանոսը զգաց, որ միայնակ կառավարել այդ մեծածավալ կայսրությունն անհնար է, այդ պատճառով կայսրությունը կիսեց երկու հավասարազոր կայսրերի միջև, ովքեր կրում էին Օգոստոս տիտղոսը։ Նրա բաժանման հիման վրա հետագայում ստեղծվեցին Արևմտահռոմեական և Արևելահռոմեական կայսրությունները։ 293 թ. այդ բաժանումն ավելի խորացավ, քանի որ յուրաքանչյուր Օգոստոս ընտրեց ենթակայսրերի՝ Կեսարների, որպեսզի ապահովեն ժառանգների։ Այս կառավարման համակարգը հետագայում հայտնի դարձավ որպես Տետրարխիա ("չորսի իշխանությունը") կամ Չորրորդապետություն։ Նա կարողանում է հայոց գահին հաստատել ապագա Տրդատ Գ Մեծին։ Նա վարել է խիստ քաղաքականություն, որի շնորհիվ կարողացել է որոշ ժամանակով միավորել կայսրությունը։ Դիոկղետիանոսը միակ կայսրն է, ով ինքնակամ հրաժարվել է գահից։


== Ծանոթագրություններ ==
Մ.թ.ա. 416


== Դեպքեր ==


== Ծնունդներ ==


== Մահեր ==
The 2nd Law

The 2nd Law, (հայերեն՝ Երկրորդ օրենք՝ ի պատիվ թերմոդինամիկայի երկրորդ օրենքի)) - բրիտանական Muse ռոք-խմբի վեցերորդ ստուդիական ալբոմն է, պաշտոնապես թողարկվել է 2012 թ. հոկտեմբերի 1-ին։
Ալբոմը զբաղեցրել է Բրիտանական հիթ-շքերթի առաջին հորիզոնականը, և ամերիկյան հեղինակավոր «Billboard 200» չարթում մեկնարկել է երկրորդ հորիզոնականից։ Թողարկումից մեկ շաբաթվա ընթացքում վաճառվել է սկավառակի 101,000 ավելի օրինակ։
Խմբի մենեջեր Էնթոնի Ադդիսը Billboard ամսագրին տրված հարցազրույցում նշել էր, որ Մյուզը Լոնդոնում սկսել է աշխատել նոր ալբոմի ձայնագրության վրա, և այն կթողարկվի մինչ 2012 թ. հոկտեմբերը։
Մեթյու Բելլամին Թվիթերի իր բլոգում ալբոմը կատակով բնութագրել է որպես «քրիստոնյա ալբոմ, գանգստա ռեպ ջազ ոդիսական մետալ ֆլամենկո»Հունիսի 6-ին հրապարակվեց ալբոմի պաշտոնական թրեյլերը։
2012 թ. հունիսի 7-ին, խմբի պաշտոնական կայքում հայտարարվեց համանուն եվրոպական շրջագայության մասին։
Հունիսի վերջին խումբը իր պաշտոնական կայքում ներկայացրեց «Survival» սինգլը, որը դարձել է Լոնդոնում կայանալիք Օլիմպիական խաղերի պաշտոնական երգը։
2012 թ. հուլիսի 4-ին խումբը հրապարակեց նոր ալբոմի երգացանկը, իսկ պաշտոնական երգացանկը հայտարարվեց հուլիսի 13-ին։ Դրանից քիչ անց «New Musical Express» ամսագրին տրված հարցազրույցի ժամանակ խումբը հայտարարեց ալբոմից երկրորդ՝ Madness սինգլի թողարկման մասին։
Նաև հայտարարվեց նույնանուն համերգային շրջագայության մասին։
2013 թ. կայանալիք Գրեմմի մրցանակաբաշխությունում ալբոմը առաջադրվել է «Լավագույն ռոք ալբոմ» նոմինացիայում, իսկ ալբոմից «Madness» երգը՝ «Լավագույն ռոք երգ» նոմինացիայում։
Ալբոմը ստացել է Ոսկե կարգավիճակ Կանադայում, Իտալիայում, Նոր Զելանդիայում, Լեհաստանում, Շվեյցարիայում և Մեծ Բրիտանիայում։
2013 թ. հունվարի 16-ին խմբի պաշտոնական կայքում տեղադրվեց «Supremacy» տեսահոլովակի լիրիկական տարբերակը։ Տեսահոլովակի պաշտոնական պրեմիերան կայացել է փետրվարի 7-ին ՅուԹյուբ կայքում։
Հայտարարվել է, որ ալբոմից թվով հինգերորդ սինգլը՝ «Panic Station», թողարկվելու է հունիսի 3-ին։ Երգի տեսահոլովակի պաշտոնական պրեմիերան կայացել է ապրիլի 22-ին ժամը 22։00-ին ՅուԹյուբ կայքում։


== Երգացանկ ==
Բոլոր երգերի հեղինակն է Մեթյու Բելամի, բացառությամբ "Save Me" և "Liquid State" երգերի, որոնց հեղինակն է Քրիս Վոլսթենհոլմը։. 


== Ձայնագրող անձնակազմ ==
MuseՄեթյու Բելլամի – վոկալ, կիթառ, ստեղնային, սինթեոզատոր, նվագախմբի հարմարեցում, ձայնագրման պրոդյուսեր, միքսինգ (track 6)
Քրիս Վոլսթենհոլմ – բաս-կիթառ, սինթեզատոր, բեք-վոկալ, գլխավոր վոկալ (tracks 10 և 11), պրոդյուսեր
Դոմինիկ Հովարդ – հարվածային, պերկուսսիա, սինթեզատոր, պրոդյուսերԼրացուցիչ անձնակազմԴևիդ Քեմպբել – անցկացում
Գևին Բոնդ – լուսանկարիչ


== Չարթեր ==


=== Տարեվերջյան ցուցանիշներ ===


== Վկայականներ ==
Կանադա - Ոսկի
Ֆրանսիա - 3× Պլատին
Իռլանդիա - Ոսկի	
Իտալիա - Պլատին
Մեքսիկա - Ոսկի
Նոր Զելանդիա - Ոսկի
Լեհաստան - Ոսկի
Շվեյցարիա - Ոսկի
Մեծ Բրիտանիա - Պլատին


== Ծանոթագրություններ ==
Ռեհանուրց

Ռեհանուրց (անգլ.՝ Clinopodium), վայրի ռեհան, խուլեղինջազգիների (շրթնածաղկավորներ) ընտանիքի բազմամյա խոտաբույսերի ցեղ։ 
Հայտնի է մոտ 10, Հայաստանում՝ 2 տեսակ՝ 

ռեհանուրց վայրի (Clinopodium vulgare)
ռեհանուրց ստվերային (Clinopodium umbrosum)։Առաջինը տարածված է բոլոր մարզերում, իսկ երկրորդը՝ Սյունիքի մարզում։ Աճում է անտառներում, անտառեզրերին, թփուտներում։


== Կենսաբանական նկարագիր ==

Ցողունը կանգուն է, խավավոր, բարձրությունը՝ 30-60 սմ։ Տերևները երկարավուն-ձվաձև են կամ կլորավուն։ Ծաղիկները ցողունի ծայրերին են՝ կարճ կոթուններով՝ հավաքված կեղծ տերևանութներում, ալ կարմիր, բուրավետ։
Ծաղկում է մայիս-օգոստոսին։
Պտուղը քառընկուզիկ է։


== Նշանակություն ==
Դեղաբույս է. պատրաստուկները հակաբորբոքային միջոց են։ Համեմունքային, ներկատու, մեղրատու բույս է։


== Տեսակներ ==


== Ծանոթագրություններ ==


== Գրականություն ==
Борисова А. Г. Род 1293. Пахучка — Clinopodium L. // Флора СССР. В 30 т. / Начато при руководстве и под главной редакцией акад. В. Л. Комарова; Ред. тома Б. К. Шишкин. — М.—Л.: Изд-во АН СССР, 1954. — Т. XXI. — С. 436—441. — 703 с. — 3000 экз.


== Արտաքին հղումներ ==
«Clinopodium»։ Сайт «plantarium.ru»։ Արխիվացված օրիգինալից 2012-05-25-ին։ Վերցված է 2011 թ․ նոյեմբերի 7–ին
Կաստելո դի Անոնե

Կաստելո դի Անոնե (իտալերեն՝ Castello di Annone), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 1920 մարդ (2008)։ Բնակչության խտությունը՝ 83 մարդ/կմ²։ Տարածքը կազմում է 23 կմ²։ Փոստային ինդեքս՝ 14034։ Հեռախոսային կոդ՝ 0141։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Խիմենա Ագիլերա

Խիմենա Պազ Ագիլերա Սանհուեզա (անգլ.՝ Ximena Aguilera, հոկտեմբերի 7, 1964(1964-10-07)), չիլիացի բժիշկ և քաղաքական գործիչ, 2022 թվականի սեպտեմբերի 6-ից մինչ օրս հանդիսանում է երկրի  առողջապահության նախարարը։


== Կենսագրություն ==
Խիմենա Ագիլերան լրագրող և ռադիոհաղորդավար Պաբլո Ագիլերայի դուստրն է։ 1987 թվականին Ագիլերան ավարտել է Չիլիի համալսարանը որպես վիրաբույժ, որտեղից նաև ստացել է հանրային առողջության մագիստրոսի կոչում։ Ագիլերան 1999-2005 թվականներին եղել է Չիլիի Առողջապահության նախարարության Համաճարակաբանության բաժնի ղեկավարը, այնուհետև մինչև 2008 թվականը եղել է Առողջապահության նախարարության Առողջապահության պլանավորման բաժնի ղեկավարը։ 2008-2010 թվականներին նա աշխատել է որպես վարակիչ հիվանդությունների գծով ավագ խորհրդական, Համաամերիկյան առողջապահության կազմակերպությունում, Վաշինգտոն, որը համակարգում է կազմակերպության տեխնիկական արձագանքը  2009 թվականի H1N1 գրիպի համաճարակին։ Ագիլերան նաև աշխատել է որպես խորհրդատու այլ միջազգային կազմակերպություններում, ինչպիսիք են Առողջապահության համաշխարհային կազմակերպությունը (ԱՀԿ), Միավորված ազգերի կազմակերպության զարգացման ծրագիրը (ՄԱԶԾ) և Համաշխարհային բանկը, տարբեր երկրներում, այդ թվում՝ Լատինական Ամերիկայում և Չինաստանում։
Չիլիում COVID-19 համաճարակի ժամանակ Ագիլերան դարձել է Համաճարակի արձագանքման ազգային հանձնաժողովի մի մասը՝ գլխավորելով նրա արտաքին խորհրդատվական խորհուրդը։ Այս դերում նա քննադատել է Սեբաստիան Պինյերայի նախկին կառավարությանը՝ տվյալների տրամադրման հարցում թափանցիկության բացակայության համար։
2022 թվականի սեպտեմբերի 6-ին Ագիլերան Գաբրիել Բորիչի կաբինետում փոխարինել է Մարիա Բեգոնյա Յարզային որպես առողջապահության նախարար՝ 2022 թվականի Չիլիի ազգային պլեբիսցիտի կողմից առաջարկված նոր սահմանադրության մերժումից հետո՝ կաբինետի վերադասավորումներից հետո։ Նախքան նախարար նշանակվելը Ագիլերան եղել է Զարգացման համալսարանի Բժշկական ֆակուլտետի համաճարակաբանության և առողջապահական քաղաքականության կենտրոնի տնօրեն։


== Ծանոթագրություններ ==


== Արտաքին հղումներ ==
Խիմենա Ագիլերա Թվիթթերում
Օխոտինո (գյուղ, Վյազեմսկի շրջան)

Օխոտինո (ռուս.՝ Охотино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գալչին (այլ կիրառումներ)

Գալչին, կարող է վերաբերել՝

Գալչին - գյուղ, Ուկրաինայի Ժիտոմիրի մարզի Անդրուշևկայի շրջանում
Գալչին - գյուղ, Ուկրաինայի Ժիտոմիրի մարզի Բերդիչևի շրջանում
Լաժեդու դու Տաբոկալ

Լաժեդու դու Տաբոկալ (պորտ.՝ Lajedo do Tabocal), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Ժեկիե գավառի կազմի մեջ։ Բնակչությունը կազմում է 9284 մարդ՝ 2006 թվականի տվյալներով։ Գրավում է 423,785 կմ2 տարածք։ Բնակչության խտությունը՝ 21,9 մարդ/կմ²։


== Պատմություն ==
Քաղաքը հիմնադրվել է 1989 թվականի հունիսի 13-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 22.411.889,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.564,29 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,624 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Կաղնի միրզինատերև

Կաղնի միրզինատերև (լատ.՝ Quercus myrsinaefolia), հաճարազգիների ընտանիքի կաղնի ցեղի բույս։


== Նկարագրություն ==
Մշտադալար ծառ է՝ մինչև 18 մ բարձրությամբ։ Ընձյուղները սկզբում աղվամազա 12 Հայաստանի դենգլոֆլորան պատ են, այնուհետև մերկ։ Բողբոջները երկարավուն են, 7-8 մմ երկարությամբ բթավուն։ Կոթունների երկարությունը հասնում է 1-2 սմ-ի։ Տերևները երկարավուն շտարաձև են, սկզբնական շրջանում աղվամազապատ, հետագայում մերկ, վերևի կողմից կանաչ են, փայլուն, միջին մասից վերև՝ սղոցաեզր, յուրաքանչյուր կողմից 11-15 կողմնային ջղերով։ Կաղինները գտնվում են կարճ պտղակոթունների վրա, միայնակ կամ մի քանիսը միասին, 1,5—3 սմ երկարությամբ։ Պտղագավաթը խոր-թասանման է, արտաքինից պատված մետաքսանման աղվամազով։


== Տարածվածություն ==
Բնական պայմաններում տարածված է Ճապոնիայում՝ Կյու-Սյու, Սիկոկու, Հոնդո կղզիներում, Կորեայում և այլուր։ Եվրոպա է Ներմուծվել 1854 թվականին։ Լայնորեն է տարածված սևծովյան մերձարևադարձային շրջաններում։
Հայաստան է ներմուծվել 60-ական թվականներին և ներկայումս աճում է Իջևանի դենդրարիում։ Չնայած թեթևակի ցրտահարվում է, այնուամենայնիվ բավականին լավ է աճում՝ հասնելով 4-5 մ բարձրության։


== Ծանոթագրություններ ==
Օյակյուլա (գյուղ, Կիռգեսաառե շրջան)

Անվան այլ կիրառումների համար տե՛ս՝ ՕյակյուլաՕյակյուլա (էստ․՝ Ojaküla), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հավրե

Հավրե, գյուղ Արևմտյան Հայաստանում, Դիարբեքիրի վիլայեթի Լճեի գավառակի Հայնե գյուղախմբում կամ Արղանամադենի գավառակում։ Գտնվում էր Ծովք լճից 3 կմ հյուսիս-արևելք, Խարբերդ-Արղանամադեն ճանապարհից 2 կմ ձախ, Արղանամադեն գյուղաքաղաքից 24 կմ հյուսիս-արևմուտք։


== Բնակչություն ==
XX դարի սկզբին ուներ 12 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մարտի 30

Մարտի 30, տարվա 89-րդ (նահանջ տարիներին՝ 90-րդ) օրն է։

Տարվա ավարտին մնում է 276 օր։


== Դեպքեր ==
1867 - Միացյալ Նահանգները 7.2 միլիոն դոլլարով Ռուսաստանից գնում են Ալյասկան
1945՝ սովետական և լեհական զորքերն ազատագրում են Գդանսկը
1981 - ԽՍՀՄ-ում առաջին անգամ մտցվում է «ամառային ժամանակը»
1987՝ լոնդոնյան աճուրդում 50 միլիոն դոլլարով վաճառվում է Վան Գոգի «Արևածաղիկները»


== Ծնունդներ ==

1746 - Ֆրանցիսկո Գոյա, իսպանացի հայտնի գեղանկարիչ (մ. 1828)
1844 - Պոլ Վեռլեն, ֆրանսիացի բանաստեղծ (մ. 1896)։
1853 - Վինսենթ վան Գոգ, հոլանդացի նկարիչ (մ. 1890)։
1892 - Յոհանես Պյաեզուկե (մ. 1918)։
1894 - Սերգեյ Իլյուշին, ռուս ավիակոնստրուկտոր (մ. 1977)։
1913 - Նար Հովհաննիսյան, հայ օպերային երգիչ։
1936 - Նորայր Ադալյան, հայ արձակագիր
1937 - Ուորեն Բիթի, ամերիկացի դերասան, ռեժիսոր, դրամատուրգ
1968 - Սելին Դիոն, կանադացի երգչուհի
1982 - Ֆիլիպ Մեքսես, ֆրանսիացի ֆուտբոլիստ
1986 - Սերխիո Ռամոս, իսպանացի ֆուտբոլիստ


== Մահեր ==
1925 - Ռուդոլֆ Շտայներ, ավստրիացի փիլիսոփա (ծն. 1861)։
1935 - Ռոմանոս Մելիքյան, հայ կոմպոզիտոր (ծն. 1883)։
1984 - Հրանտ Օգանեսով, հայ խորհրդային պատմաբան
1986 - Ջեյմս Կեգնի, ամեր. դերասան և պարող (ծն. 1899)։
2013 - Վալերի Զոլոտուխին, ռուս դերասան (ծն. 1941)։


== Տոներ ==
ԱՄՆ` Բժիշկների օր
Իսպանիա` Ծաղկի օր


== Ծանոթագրություններ ==
Ութոտնուկը (ֆիլմ)

«Ութոտնուկը» (անգլ.՝ Octopussy) ռեժիսոր Ջոն Գլենի ֆիլմերից, որի գլխավոր դերերը մարմնավորում են Ռոջեր Մուրը, Մոդ Էդամսը, Լուի Ժուրդանը, Քրիստինա Ուեյբորնը, Կաբիր Բեդին, Սթիվեն Բերկոֆը, Դևիդ Մեյերը, Թոնի Մեյերը, Դեսմոնդ Լլևելինը, Ռոբերտ Բրաունը։


== Սյուժե ==
Խորհրդավոր հանգամանքներով մահանում է Ջեյմս Բոնդի գործընկերը՝ գործակալ 009-ը։ Այս գործը գլուխ բերելու համար Բոնդը գնում է Հնդկաստան, որտեղ նա հանդիպում է մի ճակատագրական կնոջ հետ՝ չնաշխարհիկ գեղեցկության տեր մի անձնավորության, որի մականունը Ութոտիկ է։ Կանացի հոգեբանության խորը գիտելիքներն օգտագործելով Ջեյմս Բոնդը դուրս է գալիս ռուս գեներալի հետքի վրա, որը ցանկանում է հրահրել երրորդ համաշխարհային պատերազմը և գրավել Եվրոպական տերությունները։ Չնայած այն հանգամանքին, որ Բոնդը օգտագործում է լրտեսական սարքավորումների նորարությունները և կարող է թռչել փոքրիկ հրթիռի օգնությամն, բայց չարագործին կենդանի թողնելու կամ սպանելու հարցը լուծում է խորհրդավոր գեղեցկուհին։


== Երաժշտություն ==
Գլխավոր թեման — երգը «All Time High» կատարում է Ռիտա Քուլիջը


== Ծանոթագրություններ ==


== Արտաքին հղումներ ==
Ութոտնուկը(անգլ.) ֆիլմը Internet Movie Database կայքում
Միջերկրածովյան տարածաշրջան

Միջերկրածովյան տարածաշրջան (թուրքերեն՝ Akdeniz Bölgesi), Թուրքիայի Հանրապետության 7 պաշտոնական տարածաշրջաններից մեկն է, որը կազմված է 8 պրովինցիաներից (իլերից)։
Սպիտակ վանք (գյուղատեղի)

Սպիտակ վանք (գյուղատեղի), գտնվում է Արարատի մարզի Լանջանիստ գյուղից 1.5 կմ հյուսիս-արևմուտք։
Գյուղատեղին լքված է, բայց տարածքում կա եկեղեցի, որը կառուցվել է 1301 թվականին, բազիլիկ եկեղեցի է, կառուցվել է սպիտակ սրբատաշ ավազաքարով․ այստեղից էլ հավանաբար ծագել է անունը՝ Սպիտակ վանք։
Եկեղեցու շուրջ կա 13-17-րդ դարերի գերեզմանոց, կա նաև  օժանդակ շինություններ։ Եկեղեցուց պահպանվել են միայն հյուսիսային և արևելյան պատերը, մյուս երկու պատերից մնացել են միայն հիմքերը։
Եկեղեցու մուտքի ձախ պատի մեջ կա գեղեցիկ նախշազարդերով խաչքար։
Խաչքարի ներքևի հատվածում պահպանվել է արձանագրություն, նաև վեց արձանագրություններ էլ կան «Սպիտակ Վանք» եկեղեցու կանգուն պատերի վրա։ Ենթադրվում է, որ գյուղատեղին գոյատևել է մինչև շահ Աբասի կազմակերպած բնակչության զանգվածային տեղահանությունը՝ 1604 թվականը։ Սպիտակ Վանք եկեղեցին փլուզվել է 1679 թվականի ավերիչ երկրաշարժից։


== Պատկերասրահ ==

		
		
		
		
		
		
		
		
		
		
		
		
		
		


== Ծանոթագրություններ ==
Խմբաքանդակ՝ մարտակառքով (մ․թ․ա․ 15-14-րդ դարեր, Լճաշեն)

Խմբաքանդակ՝ մարտակառքով, մ․թ․ա․ 15-14-րդ դարերում Լճաշենում հայտնաբերված խմբաքանդակ, որը ներառված է Հայաստանի պատմության թանգարանի հավաքածուում 2009-442 համարի ներքո։


== Նկարագրություն ==
Որսի հետապնդման տեսարանով ձուլածո խմբաքանդակ է։ Քառանկյունաձև սնամեջ կոր հարթակի վրա դրված ճաղավոր անիվներով երկանիվ մարտակառք, որի թափքի վրա կիսապառկած դիրքով կանգնած են երկու զինվոր։ Նրանք կրում են կատարաձև վերնամասով սաղավարտ և զինված են դաշույնով։ Կառքը ունի թեթև թափք, ճաղավոր անիվներ (յուրաքանչյուրում՝ 6-ական ճաղ)։ Կառքին լծված զույգ ձիերը բարակիրան են, երկարադունչ, բաշերը՝ փարթամ, բարձր։ Նրանց առջևում ձողի վրա կանգնած է հալածվող որսը՝ եղջերուն, գլուխը զարդարված բազմաճյուղ եղջյուրներով։ Հարթակը սնամեջ է, եզրակողերը՝ եռանկյունաձև կտրվածքներով։ Արձանախումբը կանգնեցված է չորս սյուներից կազմված խարսխաձև հիմքով պատվանդանին։
Հորինվածքի թեման աստեղային է։ Ունենալով պաշտամունքային նշանակություն, այսպիսի քանդակները օգտագործվել են իբրև հմայական զարդ՝ կառքի ընթացքի ժամանակ իրենց զրնգոցով կատարելով չարխափան թալիսմանի դեր, միաժամանակ հանդիսացել են շտանդարտներ՝ ընդգծելով  տիրոջ հասարակական աստիճանակարգում։


== Ծանոթագրություններ ==


== Արտաքին հղումներ ==
Լճաշենի մշակույթի զարգացման հիմնական էտապները Archived 2019-12-06 at the Wayback Machine.


== Աղբյուրներ ==
Հայացք բրոնզե դարից, Ալբոմ-կատալոգ, Հայաստանի պատմության թանգարան, Երևան, 2010։
Հարություն Մնացականյան, Լճաշենի մշակույթի զարգացման հիմնական էտապները, Երևան, 1968։
Հասմիկ Իսրայելյան - Պաշտամունքն ու հավատալիքները ուշ բրոնզեդարյան Հայաստանում, Երևան, 1973։
Լոկնյա (գյուղ, Միխայլովսկի շրջան)

Անվան այլ կիրառումների համար տե՛ս՝ ԼոկնյաԼոկնյա (ռուս.՝ Локня), գյուղ Ռուսաստանի, Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բագվիստ Ներքին

Բագվիստ Ներքին, գյուղ Արևմտյան Հայաստանում, Վանի վիլայեթի Աղբակի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սարայբուրնու

Սարայբուրնու (թուրքերեն՝ Sarayburnu — պալատական թերակղզի), անգլիական և իտալական գրականության մեջ օգտագործվում է նաև Սերալիո (իտալերեն՝ Seraglio), թերակղզի, որը գտնվում է Ստամբուլում։ Թերակղզին բաժանում է Մարմարա ծովը Ոսկեղջյուրից։ Թերակղզու վրա են գտնվում Թոփքափը ամրոցը և Գյուլհանե այգին։ Սարայբուրնուն գտնվում է Ստամբուլի պատմական հատվածում և 1985 թվականին ներառվել է ՅՈՒՆԵՍԿՕ-ի Համաշխարհային ժառանգության օբյեկտների ցանկը։


== Պատմություն ==

ժամանակակից Սարայբուրնուի տեղանքում առաջին բնակավայրը ի հայտ է եկել մ․թ․ա․ 6600 թվականին և թվագրվում է նեոլիթի դարաշրջանին։ Գոյություն ունենալով մոտ 1000 տարի, այն քաղաքի մեծ մասը ջրասույզ է եղել ծովի մակարդակի բարձրացման արդյունքում։ Բնակիչները տեղափոխվել են թերակղզու խորքային հատվածները։ Մինչ օրս հնագիտական բազմաթիվ պեղումներ են իրականացվել տեղանքում։
Սարայբուրնուի տարածքում գտնվել է նաև մեկ այլ բնակավայր, որը կոչվել է Լիգոս (հունարեն՝ Λυγός), որը հիմնադրվել էր թրակիացիների կողմից՝ մ․թ․ա․ 13- 11-րդ դարերի ընթացքում։ Ինչպես հարևան Սեմիստրան, այնպես էլ Լիգոսը հիշատակվում են Պլինիոս Ավագի աշխատություններում։ Այսօր Լիգոսի մնացորդներից մնացել են միայն մի քանի պատեր, որոնք պահպանվել են Թոփքափը ամրոցի մոտ։ Վերջինս կառուցվել է 15–րդ դարում Օսմանյան կայսրության սուլթանների կողմից։
Մ․թ․ա 667 թվականին Մեգարայից ներգաղթած հույները (քաղաքը գտնվել է Աթենքից փոքր հեռավորության վրա) Բյուզանդ արքայի գլխավորությամբ գաղթել են այստեղ և հիմնադրել Բյուզանդիոն քաղաքը։ Ժամանակակից Թոփքափը ամրոցի տեղանքում, նրանք կառուցել էին ակրոպոլիս։ Էլ ավելի վաղ, մ․թ․ա․ 680 թվականին մեգարացիները Բոսֆորի ափին կառուցել էին Քաղկեդոն քաղաքը, ժամանակակից Ստամբուլի Կադըկոյ թաղամասը։
Սակայն, ինչպես պարզվում է, բնակավայր այստեղ գոյություն է ունեցել, մինչև հույները։ Այստեղ գտնված փյունիկյան նավահանգստի հետքերը վերագրվում են պղնձի դարին։
Հին դարերում Սարայբուրնու թերակղզու տեղում գոյություն են ունեցել բնական երկու նավահանգիստ` Պրոսֆորիոնը և Նեորիոնը, որոնք գտնվել են Ոսկեղջյուրի ափին։ Ներկայումս դա Էմինյոնյու շրջանի Սիրքեջի թաղամասն է։ Դրանից հետո կառուցվել են ծովային պատերը, որը առանձնացնում էր բուն քաղաքը ծովից։ Բյուզանդական կայսրության ժամանակ թերակղզին կոչվել է Այոս Դիմիտրիոս (հունարեն՝ Άγιος Δημήτριος` Սուրբ Դիմիտրի)։
1871 թվականինն, երկաթուղային գծի կառուցման ժամանակ, քաղաքային պատերը Սարայբուրնուում մասամբ հանվեցին, սակայն որոշ վայրերում դրանք մինչ օրս կանգուն են, հատկապես Թոփքափը ամրոցի շրջակայքում։


== Տես նաև ==
Թոփքափը ամրոց
Գյուլհանե այգի


== Ծանոթագրություններ ==


== Աղբյուրներ ==
Борзенко А., Борзенко А. Стамбул. Путеводитель. — М.: Вокруг света, 2008.
Köroğlu Gülgün İstanbul'daki Bizans İmparatorluk Sarayları Archived 2007-09-29 at the Wayback Machine.. — OB Archive & Research Center, 2006.(թուրքերեն)
Սևերնայա (Խվոյկայի վտակ)

Անվան այլ կիրառումների համար տե՛ս՝ Սևերնայա (այլ կիրառումներ)Սևերնայա  (ռուս.՝ Северная ), գետ Ռուսաստանում, հոսում է Դարովսկի շրջանում, Կիրովի մարզում։ Գետաբերանը տեղակայված է Խվայկա գետի ձախ ափին՝ 8,9 կմ հեռավորության վրա։ Գետի երկարությունը 22 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Կամայի ավազանային շրջանին, գետի ջրատնտեսային տեղամասը Վյատկա գետն է, գետի ենթաավազանը Վյատկա գետն է։ Գետի գետային ավազանը Կամա գետն է.

Ջրային օբյեկտի, պետական ջրային գրանցման կոդը - 10010300312111100035515
Հիդրոլոգիական ուսումնասիրությունների կոդը - 111103551
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քոռօղլան

Քոռօղլան, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բենտ Հանսեն

Բենտ Հանսեն (դան․՝ Bent Hansen, օգոստոսի 1, 1920(1920-08-01) - ապրիլի 15, 2002(2002-04-15), Ալեքսանդրիա, Եգիպտոս), դանիական ծագումով շվեդ և ամերիկացի տնտեսագետ։


== Կենսագրություն ==
Բենտ Հանսենը ծնվել է Դանիայում։ 1938 թվականին ընդունվել է Կոպենհագենի համալսարան, որտեղ ուսումնասիրել է տնտեսագիտություն։ Այն բանից հետո, երբ Դանիան օկուպացվել է նացիստների կողմից, նա նավակով փախել է Շվեդիա։
1946 թվականին, Կոպենհագենի համալսարանում ստանալով բակալավրի աստիճան և արտերկրում գիտահետազոտական աշխատանքի համար կրթաթոշակ, նա մեկնել է Ուփսալայի համալսարան, որտեղ մեկ տարի անց դարձել է դասախոս, իսկ 1951 թվականին Էրիկ Լինդալի ղեկավարությամբ պաշտպանել է դոկտորական ատենախոսություն գնաճի տեսության վերաբերյալ։ 1951 թվականին իր ատենախոսության թեմայով նա հրատարակել է առաջին գիրքը՝ «Գնաճի տեսության ուսումնասիրություն» (անգլ.՝ «A study in the theory of inflation»), որը նրան հայտնի է դարձրել որպես գիտնական։
1955-1962 թվականներին ղեկավարել է Ստոկհոլմի տնտեսական հետազոտությունների ազգային ինստիտուտը։
1961 թվականին Հանսենն ամուսնալուծվել է առաջին կնոջից։ Նրանք ամուսնացած էին 1942 թվականից և ունեին 2 դուստր և մեկ որդի։ 1962 թվականին, Կահիրեում դասախոսություններ կարդալիս Հանսենը հանդիպել է մի եգիպտուհու, ամուսնացել նրա հետ և տեղափոխվել Կահիրե՝ զբաղեցնելով Տնտեսական համագործակցության և զարգացման կազմակերպության (ՏՀԶԿ) պլանավորման ինստիտուտի խորհրդականի պաշտոնը։ Նրա հետազոտական հետաքրքրությունների նոր ոլորտը զարգացման տնտեսագիտությունն էր։
Երեք տարի Եգիպտոսում աշխատելուց հետո, ապա կարճ ժամանակով դասավանդելով Ստոկհոլմի համալսարանում, նա մեկնել է ԱՄՆ։ 1966-1998 թվականներին եղել է Բերքլիի Կալիֆոռնիական համալսարանի պրոֆեսոր, 1977-1985 թվականներին ղեկավարել է տնտեսագիտության ֆակուլտետը։
Մահացել է Ալեքսանդրիայում՝ երկարատև հիվանդությունից հետո, երկրորդ կնոջ ընտանիքում։


== Գիտական ներդրում ==
«Գնաճի տեսության ուսումնասիրություն» գրքում Հանսենը սահմանել է գնաճի երկու տեսակ՝ ճնշված (repressed) և բաց (open)։


== Հիմնական աշխատություններ ==
Вent Hansen A study in the theory of inflation, London, 1951.
Вent Hansen Economic Theory of Fiscal Policy, London, 1958.
Вent Hansen, Girgis A. Marzouk Development and economic policy in the UAR, 1965.


== Ծանոթագրություններ ==
Մաս Բլան դեզ Ալպիյ

Մաս Բլան դեզ Ալպիյ (ֆր.՝ Mas-Blanc-des-Alpilles), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2012 թվականի դրությամբ կազմում է 507 մարդ, բնակչության խտությունը` 322.93 մարդ/կմ²։ Բնակավայրը զբաղեցնում է 1.57 կմ² տարածք։


== Աշխարհագրություն ==
Գտնվում է Փարիզ քաղաքից 600 կմ հարավ, Մարսել քաղաքից` 75 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 343 աշխատունակ (15-64 տարեկան)  բնակիչ, որոնցից ակտիվ էին 246-ը, իսկ ոչ ակտիվները` 97։ Ակտիվության ցուցանիշը կազմում է 71,7 %։ 246 աշխատունակ մարդկանցից աշխատել է 223 անձ (126 տղամարդ և 97 կին)։ Գործազուրկ են եղել 23 անձ (12 տղամարդ և 11 կին)։ 97 անաշխատունակներից 25-ը եղել են աշակերտներ կամ ուսանողներ, 29-ը` թոշակառուներ, իսկ 43-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ջիմի Բլանտոն

Ջեյմս Բլանտոն (հոկտեմբերի 5, 1918(1918-10-05), Չաթանուգա, Թենեսի, ԱՄՆ - հուլիսի 30, 1942(1942-07-30), Լոս Անջելես, Կալիֆոռնիա, ԱՄՆ), ամերիկյան ջազ կոնտրաբասիստ էր։


== Վաղ կյանք ==
Բլանտոնը ծնվել է Կատանուգա, Թենեսիում։ Նա սկզբում սովորել է ջութակ նվագել, նվագել է Թենեսի նահանգի համալսարանում, 1936-1937 թթ.՝ Թենեսի նահանգի քոլեջներում, իսկ արձակուրդների ժամանակ՝ Ֆեյթ Մարաբլե-ի հետ:121:


== Հետագա կյանքը և կարիերան ==
Բլանտոնը 1938թ. թողել է համալսարանը, Սենթ Լուիսում Ջեթերս-Փիլլարս նվագախմբի հետ նվագելու համար::121 Բլանտոնը 1939թ. միացել է Դյուկ Էլինգթոնի խմբին:121: Այդ թվականի նոյեմբերի 22-ին ձայնագրվեցին նրանց 2 գրառումները՝ «Բլյուզ» 
և «Plucked again», որոնք հեռուստատեսությունում առաջին դաշնամուր-բաս դուետներնն էին:122 Ավելի շատ ձայնագրություններ կատարվեցին 1940թ.-ին::122 «Բլանտոնը մասնակցեց ոչ պաշտոնական մի քանի սերիաների Նյու Յորքի Minton's Playhouse թատրոնում, որոնք նպաստեցին բոփի  ձևավորմանը»։ 1941թ. նա ստիպված էր հեռանալ Էլինգթոնի խմբից՝ վատ առողջության պատճառով։
1941թ. Բլանտոնի մոտ հայտնաբերեցին տուբերկուլոզ։ Սեպտեմբերի 26-ին Հոլիվուդում տեղի ունեցավ նրա վերջին ձայնագրությունը: Նա մահացավ 1942թ. հուլիսի 30-ին Կալիֆոռնիա նահանգի Դուարտե քաղաքում գտնվող առողջարանային հիվանդանոցում, 23 տարեկանում։


== Կատարելու ոճ և ազդեցություն ==
Երբ Բլանտոնը Ջեթեր-Փիլլարս նվագախմբի հետ ավելացրեց ջազային բասի դասական երաժշտության պիցցիկատո և արկո տեխնիկան, այն դարձրեց մենանվագ գործիք։


== Աղբյուրներ ==
"Jimmy Blanton". African American Almanac. 9th ed. Gale, 2003. Student Resource Center. Thomson Gale. 11 April 2006


== Ծանոթագրություններ ==